Foto: IIBB matbuot xizmati Kecha, 2 yanvar kuni Toshkent shahrining Chilonzor metro bekati yaqinidagi hudud shubhali chamadon tufayli to‘sib qo‘yildi. Eslatib o‘tamiz, kecha ijtimoiy tarmoqlar va messenjerlarda fotosuratlar tarqaldi, unda huquqni muhofaza qilish organi xodimi Chilonzor metro bekati yonida egasiz chamadonni tekshirayotgani tasvirlangan. «Bugun soat 13:15lar atrofida erkak kishi 102 raqamiga qo‘ng‘iroq qildi va «Chilonzor» metro bekatiga yaqin joyda egasiz chamadon yotganini xabar berdi. Maxsus amaliyotlarni muvofiqlashtirish boshqarmasi, shuningdek, boshqa tezkor xizmatlar guruhlar xodimlari u yerga yetib borishdi. Tekshiruv chog‘ida chamadon ichida eski matras borligi aniqlandi», - deya xabar qilgan Toshkent IIBB matbuot xizmati.